Bir Jawa

Bir Jawa yaiku salah sawijining ombènan tradhisional kang ana ing pulo Jawa. Sejatiné ombènan ini kagolong dadi jenising wédang-wédangan lan ora ngandhut alkohol kaya déné jenenge, senadyan nganggo jeneng "Bir". Bir Jawa iki asalé saka Dhaèrah Istimewa Ngayogyakarta.

 Sujarah 
Bir Jawa iki karipta nalika jaman Ngarsa Dalem Sri Sultan Hamengkubuwana VIII ing jaman panjajahan kolonial Walanda. Bir Jawa iki dadi salah sawijining sarana diplomasi Karaton Ngayogyakarta ngadhepi bangsa Walanda lumantar apa kang diarani gastrodiplomasi. Nalika biyen Karaton Ngayogyakrta mesthi kerep nganakake apa kang diarani perjamuan utawa bojakrama karo pamrentah kolonial, lan rumrahe adicara mawa adat éropah mesthi ana kang diarani ombènan kang ngandhut alkohol kayata bir, anggur, lan sapiturute. Nanging amarga ombènan-ombènan kuwi kudu diimpor saka negara éropah ndadèkaké regané larang banget. Pintering para juru masak kraton bisa ngrèka wédang-wédangan kang mèmper kaya dene bir, 'warrnané semu soklat, dikocok nganti metu umpluké, nanging asaling saka rempah-rempah kang sabanjuré diarani "BIr Jawa". Mula wédang iki didadèkaké gantining bir asli kanggo para pribumi kang ora bisa ngombé alkohol lan tamtu amarga regané murah.

 Resèp Bir Jawa 
Bahan kang dibutuhaké:

 150 gram jaé 
 3 iji seré
 3 cm kayu manis
 4 iji kapulaga
 5 iji cengkèh
 20 gram kulit kayu secang
 1 iji jeruk pecel
 600 ml banyu
 2 sèndhok mangan gula

Tata cara kang kudu dilakoni:

 Umbah resik kabeh bahan banjur bakar jaé
 Panasi banyu nganti umup
 Geprèk jaé lan seré, cemplungake kabeh bahan kejaba gula lan jeruk menyang jero banyu kang wis umup
 Godhog sawetara menit nganti dadi werna abang
 Tambahna gula miturut seléra
 Patèni kompor, banjur suntak wédang ing gelas lan peresi jeruk pecel
 Suntak ing gelas lan kocok nganti muru

 Réferènsi 

Kategori:Bir ing Tanah Jawa